Diari Oficial de la Generalitat Valenciana


Sumari del DOGV 4342, del 24-09-2002 (2002/9901)

Edicte de la Junta Arbitral de Transports d'Alacant sobre notificació de laude arbitral a l'empresa LTH Logistik, SRL, en l'expedient: 012/02-A.
------------------------------------------------------------------------------------------------------------------------------------------------

### Dades del document

Número de DOGV
:   4342

Data del DOGV
:   24-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9901


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de la Junta Arbitral de Transports d'Alacant sobre notificació de laude arbitral a l'empresa LTH Logistik, SRL, en l'expedient: 012/02-A. [2002/9901]
  
El senyor Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de LTH Logistik, SRL, de Múrcia que s'ha dictat laude en l'expedient 012/02-A com a conseqüència del procediment seguit en este i que no ha pogut ser comunicat per absència, parador desconegut, caducat o refusat.
  
El text és el següent:
  
Tribunal: President: senyor Manuel Gálvez Acero, cap del Servici Territorial de Transports d'Alacant. Vocals: senyor Juan Rico Girona, representant de les empreses de transports; senyor Antonio Guardiola Jover, representant dels usuaris. Vocal-secretària: senyora Ana Antolín Baigorri.
  
A Alacant, nou de juliol de dos mil dos. Sent les 10.30 hores constituïxen la Junta Arbitral de Transports d'Alacant, en la seua seu del carrer Itàlia núm. 12, els membres expressats al marge, a fi de dictar laude arbitral sobre la controvèrsia plantejada en l'expedient 012/02-A, promogut per Transportes Vega Rafal, SL amb domicili a Rafal contra LTH Logistik, SRL amb domicili a Múrcia en relació amb la següent reclamació: el no-pagament de ports per servicis realitzats el dia 10 de novembre de 2001 des de Guadassuar (València) a Münster (Alemanya) per valor de mil vuit-cents quaranta amb seixanta-dos (1.840,62) euros.
  
Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, senyor José Antonio Martínez Sese, qui es ratifica en la seua demanda a què s'unixen els documents justificatius de la formalització dels contractes subscrits.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, ja que afecta les qüestions competencials de les Juntes Arbitrals de Transport.
  
Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent laude: estimar la demanda interposada per Transportes Vega Rafal, SL contra LTH Logistik,SRL per considerar formalitzat el contracte i realitzades les prestacions convingudes sense que s'haja provat el pagament dels ports meritats
  
Conseqüentment amb el que s'ha exposat procedix que LTH Logistik, SRL abone a Transportes Vega Rafal, SL, la quantitat de mil vuit-cents quaranta amb seixanta-dos (1.840,62) euros, en concepte de ports.
  
Contra esta resolució arbitral cap únicament recurs d'anul·lació davant de l'Audiència Provincial que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de la notificació.
  
Contra el laude arbitral ferm només cap recurs de revisió, d'acord amb el que establix la legislació processal per a les sentències processals fermes. Cosa que per a constància, arxivament i trasllat a les parts firmen els membres de la Junta en el lloc i data indicats.